สังคมข่าวหุ้นคาเฟอีน
*****ประเด็นปัญหากองทุนต่างๆ ที่ยังถือหุ้น CPALL อยู่ ยังคงมีการพูดถึงมาจนถึงทุกวันนี้ จริงๆ แล้ว ไม่ต้องออกมาบอกกันหรอกครับว่า หากไม่รับเงื่อนไขเรื่องธรรมาภิบาล ก็จะขาย เพราะจริงๆ แล้วตอนนี้หลายคนก็บอกแล้วว่า หุ้นตัวไหนมีปัญหาธรรมาภิบาล ฉะนั้น ทางออกง่ายนิดเดียว คือ “ขายทิ้ง” ออกไปซะ ขายออกไปทันที!! ไม่เห็นจะต้องมาสร้างเงื่อนไข เงื่อนเวลา เล่นเกมต่อรองอะไรเลย อย่างกองทุนของต่างประเทศ พอเขารู้ว่าหุ้นตัวไหน ผู้บริหารไร้ธรรมาภิบาล เขาก็ขายทิ้ง ไม่ต้องมาต่อความยาว สาวความยืด เพื่อแสดงถึงความจริงใจ
22 ม.ค. 2559

*****ประเด็นปัญหากองทุนต่างๆ ที่ยังถือหุ้น CPALL อยู่ ยังคงมีการพูดถึงมาจนถึงทุกวันนี้ จริงๆ แล้ว ไม่ต้องออกมาบอกกันหรอกครับว่า หากไม่รับเงื่อนไขเรื่องธรรมาภิบาล ก็จะขาย เพราะจริงๆ แล้วตอนนี้หลายคนก็บอกแล้วว่า หุ้นตัวไหนมีปัญหาธรรมาภิบาล ฉะนั้น ทางออกง่ายนิดเดียว คือ “ขายทิ้ง” ออกไปซะ ขายออกไปทันที!! ไม่เห็นจะต้องมาสร้างเงื่อนไข เงื่อนเวลา เล่นเกมต่อรองอะไรเลย อย่างกองทุนของต่างประเทศ พอเขารู้ว่าหุ้นตัวไหน ผู้บริหารไร้ธรรมาภิบาล เขาก็ขายทิ้ง ไม่ต้องมาต่อความยาว สาวความยืด เพื่อแสดงถึงความจริงใจ
******* ส่วนประเด็นที่ว่า ต้องการปกป้องนักลงทุน หรือผู้ถือหน่วยนั้น ฟังแล้วก็ดูเด็กๆ ไปนะ เพราะเมื่อเราให้ความสำคัญกับเรื่อง “ธรรมาภิบาล” มากกว่า “ผลประโยชน์” เราก็ต้องยึดเรื่องธรรมาภิบาลเป็นหลักก่อนใช่ไหม ไม่ใช่ผลประโยชน์นำหน้า  และอีกอย่างนะ หุ้นดีๆ ในตลาดหุ้นไทยนั้น ก็มีตั้งหลายตัว ขายตัวที่มีปัญหาแล้วไปซื้อตัวอื่นๆ แค่นี้ก็จบ
******ส่วนการเดินเกมจะให้ CPALL เปลี่ยนแปลงผู้บริหาร หรือเรื่องอื่นๆ นั้น จริงๆ แล้วผู้บริหารกองทุนในไทยเก่งๆ และมีประสบการณ์ที่ดี และต่างก็น่าจะทราบกันดีอยู่แล้วว่า เขาไม่ปรับเปลี่ยนอะไรหรอก ไม่ต้องๆ ไปกดดันเขา และเชื่อว่าบรรดากองทุนต่างๆ ก็ทราบอีกว่า สายป่านเขาเป็นอย่างไร ความสัมพันธ์ระหว่างผู้บริหารกับผู้บริหารระดับสูง และเรื่องลึกๆ อื่นๆ เขาอยู่ด้วยกันมานาน ร่วมทุกข์ร่วมสุขมานับทศวรรษ ซึ่งไม่มีวันแน่นอนที่ CP จะเปลี่ยนตัวผู้บริหาร เลิกฝันนะครับ ขอร้องล่ะ“การลงมือทำ” (ทันที) คือการแสดงความจริงใจที่สุดและนั่นจะทำให้บทบาทของกองทุนไทยในสายตานักลงทุนทั่วโลกมองว่า กองทุนได้ช่วยทำให้ “ตลาดหุ้นไทย” นั้น “ขาวสะอาด”
********ภาวะตลาดหุ้นไทยเมื่อวานนี้ ดูแล้วเวียนหัว เพราะตอนเช้าบวกขึ้นไปกว่า 14 จุด แต่พอตอนบ่ายปิดตลาดร่วงลงมา 3.37% แต่ดัชนีลงไปมากสุดของวันที่ระดับ 11.42 จุด คือ ตลาดหุ้นแบบนี้ มันยิ่งกว่า “ผันวน” ขนาด “เสี่ยป๋อง” วัชร แก้วสว่าง โพสต์ลงเฟซบุ๊กส่วนตัวว่า “กราฟสวยต้องขาย กราฟชิบหายต้องซื้อ เฮ้ออ…เล่นไม่ถูกแล้วเด้อ ง่อว… และโพสต์อีกว่า แต่ละโบรกเกอร์น่าจะทำห้อง “ปาจาน”  ไว้ให้ลูกค้าระบายอารมณ์ซักหน่อย 555…
********หุ้นกลุ่มธนาคาร แจ้งผลประกอบการกันออกมาครบแล้ว 4 แบงก์ใหญ่ กำไรรูดถ้วนหน้า ทว่าก็เป็นไปตามคาดการณ์ของโบรกฯ อย่าตื่นตระหนกเป็นเจ๊กตื่นไฟไปล่ะ แต่ที่เซอร์ไพรส์เล็กๆ คือแบงก์กลางและแบงก์เล็กที่มีกำไรดีขึ้น หลังผ่านจุดต่ำสุดไปแล้ว ทั้ง TCAP KKP รวมถึง TISCO ที่โชว์ตัวเลขกำไรเท่าปี 2557 แม้ว่าในปี 2558 จะต้องสำรองหนี้ฯ SSI ค่อนข้างเยอะก็ตาม
********หุ้นมือถือ ไม่รู้กลายเป็นหุ้นเล่นรอบกันไปตั้งแต่เมื่อไหร่ ซื้อเช้าขายบ่าย ซื้อบ่ายขายเช้าของอีกวัน ช่วงนี้ต้องเข้าเร็วออกเร็ว ทั้ง ADVANC INTUCH รวมถึง DTAC ซึ่งเข้าใจว่า หากราคาลงมาต่ำมากๆ ก็จะมีแรงซื้อ แต่พอราคาขึ้น ก็ขายทันที ไม่มาถือเป็นนักลงทุนทรงคุณค่าอะไรแล้ว ตีหัวเข้าบ้านเป็นดีที่สุด
******พูดถึงเล่นหุ้นแบบนี้ หรือแบบกองโจร ต้องยกให้พอร์ตโบรกเกอร์เลย เพราะดูจากการซื้อขายนับจากช่วงปีใหม่ นี่ยิ่งกว่าตีหัวเข้าบ้านซะอีก ส่วนรายย่อย ก็ใช่ย่อย วานนี้ก็โชว์ป๋าอีกรอบ หลังขายทำกำไรในช่วงเช้า ก็เข้ามาเก็บหุ้นต่อในช่วงบ่าย นายแน่มากๆ
*******บริษัท โกลบอล เพาเวอร์ ซินเนอร์ยี่ จำกัด (มหาชน)  หรือ GPSC  ราคาหุ้นเด้งขึ้นมาวันก่อนได้นิดหน่อย ก็ปรับลงไปอีก ทั้งๆ ที่หากดูจากปัจจัยพื้นฐานต่างๆ นะ นี่แหละคือหุ้นพื้นฐานขนานแท้ ความเสี่ยงด้านผลประกอบการค่อนข้างต่ำ ผลตอบแทนเงินปันผลเฉลี่ย 3.5% ต่อปี ราคาหุ้นมีอัพไซด์ ล่าสุด บล.เมย์แบงก์ กิมเอ็ง (ประเทศไทย) ให้ราคาเป้าหมาย 30.50 บาท
*******พูดถึงงานสายบุญ ต้องยกให้เขาล่ะ “ดร.ประสิทธิ์  ศรีสุวรรณ” บอสใหญ่ บล.แอพเพิล เวลธ์ เตรียมบินลัดฟ้าไปอินเดีย เป็นประธานถวายอาหารพระบนภูเขา ว่ากันว่าพระลงมาฉันเพลเดินมาแต่ละองค์ กว่า 100 กิโลเมตร เพื่อมากราบสักการะต้นศรีมหาโพธิ์พุทธคยา
 